Tanekkra n uɣref azzayri n 5 tuber 1988, yeldi tiwwura i tlelli n umeslay d tugdut. Aṭas n tiddukkliwin tidelsanin i d-ilulen; azal ameqqran gar-asent fkant azal ameqqran i umezgun. Yuɣal uqbayli yellan seg zik d anaẓur deg tudert-is n yal ass, d win yettnecraḥen, yesseḍsayen, d amaẓur s tidet, yuli ɣef usayes. Lḥif d wuguren ala taḍsa i ten yesseḥlayen, akka i d amsedrar ! Amezgun yuɣ akk tamurt n Leqbayel, yemmesla ɣef tugdut, tasertit, tilelli, tamagit, timsal n tmetti d wayen akk yeffud umdan aqbayli. Dagi i d-tban tudert n uqbayli yeffren acḥal d aseggas, yeggurreɛ-d tinexsas yerwa, akken i d-yenna Yidir:  Tnexsas nerwa